CELEX: 31994D0610
Language: el
Date: 1994-09-09 00:00:00
Title: 94/610/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Σεπτεμβρίου 1994 σχετικά με την κοινοτική χρηματοδοτική ενίσχυση για τη λειτουργία κοινοτικού εργαστηρίου αναφοράς για τη φυσαλιδώδη νόσο των χοίρων, «AFRC institute for Animal Health», Pirbright, Ηνωμένο Βασίλειο

Avis juridique important

|

31994D0610

94/610/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Σεπτεμβρίου 1994 σχετικά με την κοινοτική χρηματοδοτική ενίσχυση για τη λειτουργία κοινοτικού εργαστηρίου αναφοράς για τη φυσαλιδώδη νόσο των χοίρων, «AFRC institute for Animal Health», Pirbright, Ηνωμένο Βασίλειο  

Επίσημη Εφημερίδα αριθ. L 241 της 16/09/1994 σ. 0024 - 0024 Φινλανδική ειδική έκδοση: Κεφάλαιο 3 τόμος 61 σ. 0049  Σουηδική ειδική έκδοση: Κεφάλαιο 3 τόμος 61 σ. 0049 

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Σεπτεμβρίου 1994 σχετικά με την κοινοτική χρηματοδοτική ενίσχυση για τη λειτουργία κοινοτικού εργαστηρίου αναφοράς για τη φυσαλιδώδη νόσο των χοίρων, "AFRC institute for Animal Health", Pirbright, Ηνωμένο Βασίλειο  (94/610/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,  Εκτιμώντας:  ότι, σύμφωνα με το παράρτημα ΙΙ σημείο 6 της οδηγίας 92/119/ΕΟΚ του Συμβουλίου της 17ης Δεκεμβρίου 1992 για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων, καθώς και ειδικών μέτρων για τη φυσαλιδώδη νόσο των χοίρων (3),  το "AFRC Institute for Animal Health", Pirbright, Ηνωμένο Βασίλειο, ορίσθηκε ως εργαστήριο αναφοράς για τη φυσαλιδώδη νόσο των χοίρων- ότι όλα τα καθήκοντα που πρέπει να εκτελεί το εργαστήριο αναφοράς ορίζονται στο παράρτημα ΙΙΙ της εν λόγω οδηγίας- ότι, ως εκ τούτου, κρίνεται σκόπιμο να προβλεφθεί κοινοτική χρηματοδοτική ενίσχυση, έτσι ώστε το κοινοτικό εργαστήριο αναφοράς να καταστεί ικανό για την εκτέλεση των καθηκόντων που προβλέπονται στην εν λόγω οδηγία- ότι, αρχικά, η κοινοτική χρηματοδοτική ενίσχυση πρέπει να προβλεφθεί για περίοδο ενός έτους- η διάταξη αυτή θα επαναεξετασθεί με στόχο την παράταση πριν από τη λήξη της αρχικής περιόδου- ότι πρέπει να συναφθεί σύμβαση μεταξύ της Ευρωπαϊκής Κοινότητας και του ινστιτούτου που ορίσθηκε ως κοινοτικό εργαστήριο αναφοράς για τη φυσαλιδώδη νόσο των χοίρων- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η Κοινότητα χορηγεί στο κοινοτικό εργαστήριο αναφοράς για τη φυσαλιδώδη νόσο των χοίρων "AFRC Institute for Animal Health", Pirbright, Ηνωμένο Βασίλειο, το οποίο ορίζεται στο παράρτημα ΙΙ της οδηγίας 92/119/ΕΟΚ, χρηματοδοτική ενίσχυση που  ανέρχεται κατ' ανώτατο όριο στο ποσό των 50 000 Ecu.   Άρθρο 2  1. Για την εξυπηρέτηση των σκοπών του άρθρου 1, η Επιτροπή συνάπτει σύμβαση, εκ μέρους της Ευρωπαϊκής Κοινότητας, με το εργαστήριο αναφοράς.  2. Ο γενικός διευθυντής της γενικής διεύθυνσης γεωργίας είναι εντεταλμένος να υπογράψει τη σύμβαση εκ μέρους της Επιτροπής των Ευρωπαϊκών Κοινοτήτων.  3. Η σύμβαση που προβλέπεται στο άρθρο 1 ισχύει για ένα (1) έτος.  4. Η χρηματοδοτική ενίσχυση που προβλέπεται στο άρθρο 1 χορηγείται στο εργαστήριο αναφοράς που προβλέπεται στην παράγραφο 1, σύμφωνα με τους όρους της σύμβασης.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 9 Σεπτεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 168 της 2. 7. 1994, σ. 31.  (3) ΕΕ αριθ. L 62 της 15. 3. 1993, σ. 69.